אי-שרדות (זיכיון)

**אי-שרדות** היא סדרת טלוויזיה קנדית מונפשת שנוצרה על ידי ג'ניפר פרטש וטום מקגיליס, שהוצגה לראשונה ב-Teletoon בקנדה ב-8 ביולי 2007, וב-Cartoon Network בארצות הברית ב-5 ביוני 2008. הסדרה היא גם הומאז' וגם סאטירה של תוכנית המציאות "הישרדות".

כל עונה סובבת סביב קבוצת בני נוער שמתחרים בתחרות בסגנון הדחה בדומה להישרדות, בכך שהמתחרים מתחרים באתגרים הן כצוותים והן באופן אינדיבידואלי על תגמולים וחסינות מהדחה. הקבוצות מתמזגות בערך באמצע התחרות. ככל שהמתחרים מפתחים מערכות יחסים אחד עם השני, הם נמחקים בהדרגה מהמשחק. כאשר נותרו רק שני מתמודדים, הם מתחרים באתגר אחרון שבו זוכה זוכה בפרס כספי (100,000 דולר קנדי בעונה הראשונה, 1,000,000 דולר קנדי מעונה 2 ואילך). הסדרה הפותחת מורכבת משש עונות: אי שרדות (2007), אקשן (2010), מסביב לעולם (2011), הנקמה של האי (2012), אולסטארס (2013) ופקיטיו (2014).

אי שרדות פיתחה קהל עוקבים והולידה זיכיון. סדרת ספין-אוף, "אי שרדות: המירוץ", הוצגה בבכורה ב-7 בספטמבר 2015. ספין-אוף שני, "אי שרדות: עושים צרות" (ספין-אוף בעל שלוש עונות), הוקרן בבכורה ב-1 בספטמבר 2018.

ב-17 בפברואר 2021 הוכרז כי "אי שרדות" חוזרת, עם שתי עונות חדשות שיופקו עבור Cartoon Network ו-HBO Max בארצות הברית, ו-CBBC בבריטניה.

ב-6 באוקטובר 2022 נחשפה תמונה חדשה מעונה בשם "אי שרדות 2023" (באנגלית "Total Drama Island 2023"), שהוקרנה לראשונה ב-21 באוקטובר 2023.

## פרקים

### סקירת עונות
----

## דמויות
לאי-שרדות היו בסך הכל 65 דמויות בסדרה שהוצגו כמתמודדים במשך שמונה עונות. שלוש העונות הראשונות מורכבות מקאסט מקורי, עם סך של 25 דמויות (22 מוצגות בפרק הראשון של הסדרה, בעוד שלוש האחרות מוצגות בספיישל עונה 2 לפני שהן הופכות לדמויות ראשיות בעונה 3), בעוד שהעונה הרביעית מורכבת מקאסט חדש בלבד עם 13 דמויות. עם זאת, העונה החמישית מחזירה 7 מתמודדים משני הקאסטים כל אחד להתחרות יחד, תוך הצגת צוות שלישי עם 14 דמויות חדשות לעונה השישית. ב-2023, תשע שנים לאחר העונה השישית, הוצגו בעונה חדשה 16 מתמודדים חדשים למשך שתי עונות (עונה שביעית ועונה שמינית).

### מנחים
* **כריס מקליין** (גיא רושיניאק/כריסטיאן פוטנזה; עונות 1–6/טרי מקגורין; חידוש) - מנחה התוכנית, מאוהב בעצמו וחושב שהוא מושלם. איש סדיסט ונרקיסיסט אשר אוהב להתעלל במתמודדים.
* **נורברט שפורי "שף" האצ'ט** (צביקה פורמן/קלה בנט; עונות 1–6/ד. מאק ג'וניור; חידוש) - הטבח של המחנה, נוהג לבשל דברים דוחים למתמודדים. שרירי וקשוח במיוחד.

### הדור הראשון

ממוזער|250x250 פיקסלים|'''דור ראשון:''' (מימין לשמאל)
----'''למעלה:''' הת'ר, ג'ף, הרולד, טיילר, דנקן ודי.ג'יי
----'''באמצע:''' קודי, גוון, טרנט, נואה, אוון, ג'סטין, אווה, לשאונה ולינדזי
----'''בתחתית:''' בת', אזיקיאל, סיידי, קייטי, קורטני, ברידג'ט ואיזי
----'''לא הוצגו:''' אלחנדרו, סייירה ובליינלי
* **אזיקיאל** (מירון אהרונוביץ'/פיטר אולדרינג; עונות 1 ו-3) - נער כפרי תמים, אשר לפני התוכנית התחנך בביתו. הודח כי הערותיו הסקסיסטיות עיצבנו והעליבו את כל הבנות במחנה. מאוהב בברידג'ט. התיאור שלו היה "הנער שלומד בבית". חזר בעונה השלישית אך שוב הודח ראשון.
* **אווה** (רונה בקרמן/ג'וליה צ'אנטרי; עונה 1) - נערה אתלטית, חזקה ואגרסיבית במיוחד בעלת בעיות שליטה בכעסים. הודחה עקב תרגיל של הת'ר, שרצתה שקבוצת הלברקים תיפטר מהשחקנית הכי חזקה. חזרה באמצע העונה בעקבות החלטת ההפקה אך הודחה בשנית כי הפחידה את המתחרים (במיוחד את ברדיג'ט). התיאור שלה היה "הבריונית".
* **נואה** (זיו זוהר מאיר/קרטר היידן; עונות 1 ו-3) - נער אדיש, סרקסטי ועצלן בעל מנת משכל גבוהה, שעל פי הסדרה יש לו IQ של 180. הודח בשל שחצנותו, הציניות שלו וחוסר העזרה שלו לקבוצה במשחק מחניים. הופך לחברם הטוב של איזי, אוון ואווה. התיאור שלו היה "התחבולן" אבל שונה ל-"האיי קיו הגבוה". בעונה השלישית נטש את הנטייה לעצלנות. נואה השתתף בסדרת הבת "אי-שרדות: המירוץ", הפעם בצוות עם אוון.
* **ג'סטין** (אלון שר/אדם ריד; עונות 1-2) - נער גבוה ויפה תואר, דוגמן שמצליח לפתות את כול הבנות ואוון בגלל המראה שלו. הוא שומר על המראה שלו במיוחד. הודח בעקבות תרגיל של הת'ר. התיאור שלו היה "הממתק". הפך ליריב העיקרי של העונה השנייה עד הגעתה של קורטני.
* **קייטי** (אתי קסטרו/סטפני אן מילס; עונה 1) - חברתה הטובה ביותר של סיידי, הודחה מפני שהיא וסיידי הגיעו אחרונות למחנה. התיאור שלה היה "הנערה החמודה". מעולם לא חזרה לעונות הבאות. מכונה "אסירה מספר כיעור" בשל כיעורה ודמיונם של בגדיה למדי אסיר.
* **טיילר** (עדי רז/פיטר אולדרינג; עונות 1 ו-3) - ספורטאי כושל, בן זוגה של לינדזי, הודח בעקבות הפחד שלו מתרנגולות. התיאור שלו היה "הספורטאי" ולאחר מכן שונה ל-"הספורטאי שגרוע בספורט". בעונה השלישית הודח על ידי אלחנדרו.
* **איזי/קליידוסקופ "איזקופ"** (נעה קשפיצקי/קייטי קראון; עונות 1-3) - נערת ג'ונגל מטורפת, ברחה ממסוקי המשטרה וטכנית הודחה מהמשחק אך חזרה למשחק והודחה לפני ג'ף, משום שירתה חץ הרדמה בישבנה של הת'ר. התיאור שלה היה "החיה הפסיכית". בעונות הבאות ביקשה שיקראו לה קליידוסקופ ובקיצור איזקופ.
* **קודי אמט ג'יימסון אנדרסון** (דור סרוגו/פיטר אולדרינג; עונות 1 ו-3) - נער חנון, הודח מכיוון שלא עזר לקבוצה. באופן מפתיע התגלה שהוא אלוף במחניים. מאוהב בגוון אבל עזר לטרנט להשיג אותה. התיאור שלו היה "החנון".
* **בת**' (אורלי קטן/שרה גורדון; עונות 1-2) - נערה חנונית קטנה ובעלת גשר בשיניים, הודחה בגלל פסל שמצאה באי האסור שגרם לקבוצתה מזל רע. באודישן שלה היא מזייפת בשיר כלשהו עד שמישהו (כנראה אבא שלה) קוטע אותה ושואל מה היא עושה. היא עונה שהיא לא עושה כלום ואומרת למצלמה שהיא תהיה כוכבת יום אחד. התיאור שלה היה "הוונאבי" או "הרוצה-להיות".
* **סיידי** (לירון כרקוקלי/לורן ליפסון; עונה 1) - חברתה הטובה ביותר של קייטי, הודחה בעקבות חוסר התמיכה של קורטני אליה. הכינוי שלה היה "החברה של הנערה החמודה". מעולם לא חזרה לעונות הבאות. מכונה "אסירה מספר כיעור וחצי".
* **קורטני פרסקוט** (אורלי תגר/אמילי קלייר בארלו; עונות 1-3, 5) - נערה יפה וחכמה אך נקמנית וחמומת מוח, בעונה הראשונה הודחה בעקבות תרגיל של הרולד, אשר רצה לנקום בדנקן. יצאה עם דנקן במשך העונה הראשונה (ובעונה החמישית עם סקוט). שונאת את הרולד משום שהדיח אותה. בעונה השנייה נכנסה באמצע בעקבות זה שתבעה את התוכנית ואפילו הצליחה להשיג תנאים מיוחדים כמו מחשב כף יד.
* **הרולד נורברט צ'יבר דוריס מקגריידי החמישי** (תומר גלר/בריאן פראוד; עונות 1-3) - נער מוזר ורזה במיוחד עם יכולות מוזרות, הודח בעקבות תחרות שהפסיד בה. מאוהב בלשאונה ויוצא איתה. גרם לקורטני להיות מודחת מפני שדנקן סכסך בינו ובין לשאונה. לעיתים קרובות סובל מהצקות בידי דנקן.
* **טרנטון "טרנט"** (עמית יוסוביץ'/סקוט מק'קורד; עונות 1-2) - זמר ונגן בגיטרה, מאוהב בגוון ויצא איתה, הודח בעקבות תרגיל של הת'ר, אשר רצתה לנקום בגוון, ונראה לכאורה כאילו הוא בגד בה עם הת'ר.
* **ברידג'ט** (ספיר דרמון/קריסטין פיירלי; עונות 1-3) - גולשת יפה וטובת לב, יצאה עם ג'ף במשך העונה. באודישן שלה החברים שלה מצלמים אותה מנגנת עם האף שלה את הפתיח של ברני ואז היא אומרת כמה מהתכונות הטובות שלה. הודחה בעקבות כריתת ברית של בני המחנה ובעקבות סירחון שקיבלה מבואש.
* **לינדזי** (מיכל רשף/סטפני אן מילס; עונות 1-3, 5) - נערה בלונדינית ושווה, ידועה בטיפשותה. בת זוגו של טיילר אבל אף פעם לא מזהה אותו. קוראת לאנשים בשמות הלא נכונים. יש לה אחות בשם פולה. באודישן שלה היא אמרה שיש לה ביקיני לכל עונה, אפילו כאלה שלא נמצאות בלוח השנה ושהיא יודעת שתי שפות: אנגלית ו"אמריקאית". הודחה בעקבות תרגיל של הת'ר לאחר שהגיעה במקום האחרון במירוץ האופניים.
* **דבון "דיג'יי" ג'וזף** (מירון אהרונוביץ'/קלה בנט; עונות 1-3) - נער תמים ובעל לב טוב, אוהב מאוד את אמא שלו ונחשב "ילד של אמא", ואוהב מאוד חיות. הודח מאחר שהשתגע לפני שהאיש הרע התקרב.
* **ג'פרי "ג'ף"** (רועי שגב/דן פטרוניג'ביק; עונות 1-3) - נער מסיבות, יצא עם ברידג'ט במשך העונה. הודח בשל נחמדות יתר. חזר לסדרת "אי-שרדות: המירוץ" עם ברודי.
* **לשאונה** (ענת ניב/נובי אדוארדס; עונות 1-3) - כיפית וידידותית, במהלך העונה יצאה עם הרולד. הודחה בעקבות החלטה שגויה של המחנאים שהודחו קודם לכן שרצו בכלל לגרום לה לנצח אבל לא הבינו את המטרה של האתגר וכשכן הבינו כבר היה מאוחר מדי.
* **דנקן** (צביקה פורמן/דרו נלסון; עונות 1-3, 5) - עבריין שיצא מהמוסד לעבריינים. לאחר שהתנשקו בעונה הראשונה יצא עם קורטני במשך העונה השנייה. ניצח בעונה הזאת בחלק מהמדינות אך בישראל בת' זכתה. בעונה השלישית בגד בקורטני עם גוון וכתוצאה מכך התחיל לצאת איתה.
* **הת'ר** (שרון שחל/רייצ'ל וילסון; עונות 1-3, 5) - נערה רעה, תככנית שחושבת אך ורק על ניצחון ולכן משמשת כנבל של העונה. הודחה בעקבות משימה שסירבה לעשות שבה הייתה צריכה לגלח את השיער, אך לבסוף הוא גולח בטעות, ולמרות זאת הודחה. התחברה עם הרולד בספיישל.
* **גוון** (אביטל אברג'יל/מייגן פלנבוק; עונות 1-3, 5) - נערה גותית בודדה, יצאה עם טרנט במהלך העונה הראשונה ונפרדה ממנו בשנייה כי היה אובססיבי אליה ואל זה שהיא ודנקן קרובים. קודי מאוהב בה. הגיעה לגמר עם אוון והפסידה בגלל תרגיל של איזי. ניצחה בפינלנד, בנורווגיה בשוודיה, בפולין, ברומניה ובסקנדינביה (מלבד דנמרק שבה גוון הפסידה לאוון) והפסידה בשאר המדינות. בעונה השלישית התחילה לצאת עם דנקן לאחר שבגד איתה בקורטני. בעונה החמישית היא חוזרת כדי לתקן את מערכת היחסים שלה ושל קורטני, וכתוצאה מכך נפרדת מדנקן.
* **אוון** (לירון לב/סקוט מק'קורד; עונות 1-3) - נער שמנמן שאוהב לאכול ולכייף, ניצח בגמר את גוון וזכה בפרס הכספי אבל הוא ויתר על הפרס תמורת הזדמנות לזכות במיליון דולר. מאוהב באיזי אך מראה הימשכות גם לג'סטין. חזר להשתתף בסדרת הבת "אי-שרדות: המירוץ".
* **מילדרד "בליינלי" סטייסי אנדרוס או'האלורן** (ענת ניב/קלרה קולינס; עונה 3) - אישה מפורסמת שהנחתה בעבר את "צייד הסלבריטאים" במהלך העונה השנייה אך עקב סגירת התוכנית היא התחילה להנחות עם ברידג'ט וג'ף את תוכנית אחרי ההדחה. בליינלי גרמה לחטיפתה של ברידג'יט אל רוסיה וכנקמה ג'ף גרם לה להפוך למתמודדת בתחרות. הודחה עקב תיקו בהצבעות ובעיות תקציב, אז כריס שלח הביתה את בליינלי וקורטני בתור חיסול כפול, לאחר ששתיהן רימו באתגר. בליינלי, בדומה לסיירה ואלחנדרו, הצטרפה לדור הראשון ב"אי שרדות מסביב לעולם".
* **סיירה** (מאיה בר שלום/אניק אובוסנאווין; עונות 3 ו-5) - מעריצה מטורפת של הסדרה. בעלת שער ארוך וסגול ורדרד שאותו היא אוספת לצמה. מאוהבת בקודי בצורה אובססיבית, בהרבה חלקים מהסדרה רואים אותה כותבת ב"מחשב" שלה (המחשב של סיירה הוא קרטון פיצה, המקלדת היא פיצה והעכבר זה עכבר אמיתי) הודחה עקב פיצוץ המטוס, אחרי הפיצוץ נשר לה השער אך בניגוד להת'ר, היא לא מתעסקת בקרחת שלה. סיירה, בדומה לבליינלי ואלחנדרו, הצטרפה לדור הראשון ב"אי שרדות מסביב לעולם".
* **אלחנדרו בורומוארטו** (יובל גרבש/מרקו גרזיני/קית' אוליבר; עונות 3 ו-5) - נער יפה ומתוחכם ממוצא היספני. אלחנדרו משמש כנבל של העונה ובמהלכה הוא מתכנן מניפולציות על מנת להגיע לגמר. בעזרת מניפולציות, שקרים ושימוש במיניות שלו גרם להדחותיהם של כמעט כל המתמודדים: הרולד, ברידג'יט, לשאונה, דיג'יי, נואה, טיילר, גוון, אוון, קורטני וקודי. בגמר הוא מודה בפני הת'ר שהוא מאוהב בה וכאשר מנשק אותה היא בועטת לו במפשעה, מושיבה אותו על קוביית קרח ענקית ומחליקה אותו במורד הר הגעש. בסיום החלופי אלחנדרו ניצח בטעות, כי הת'ר זרקה את הבובה שלו במקום את שלה. אך לפני שיוכל לקחת את הפרס הר הגעש מתפרץ והלבה פוצעת אותו קשה ולכן הוכנס על ידי כריס ושף לתוך רובוט על מנת להחלים מפציעתו (יוצא מהרובוט וחוזר אל קדמותו בעונה החמישית). המנצח ב-קנדה, דנמרק, פינלנד, הונגריה, פולין, רומניה, רוסיה, ספרד, שוודיה, אפריקה, בולגריה וקרואטיה. אלחנדרו, בדומה לבליינלי וסיירה, הצטרף לדור הראשון ב"אי שרדות מסביב לעולם".

### הדור השני

ממוזער|250x250 פיקסלים|'''דור שני:''' (מימין לשמאל)
----'''למעלה:''' קמרון
----'''באמצע:''' ג'ו, סקוט, בריק, סם, בי, דון, לייטנינג, זואי, מייק ואן מריה
----'''בתחתית:''' סטייסי ודקוטה
* **סטייסי** (שרון שחל/אשלי פיטרס; עונה 4) - קרובת המשפחה של כל הממציאים בהיסטוריה, הודחה עקב חפירה על המצאות לחבריה. לא ידעה שלא צריך לקחת את המרשמלו בידיים ונשר לה כל השיער.
* **דקוטה מילטון** (ענת אלפן/קליירי בוורלי; עונה 4) - הסלב של המחנה שמחוברת לפלאפון תמיד, הודחה בעקבות כך שהפריעה במשימות לקבוצתה [הודחה 3 פעמים, פעם אחת היא בהדחה הנאמרת לעיל, בתור המודחת השנייה, פעם שנייה כיוון שלא היה את מי להעיף (ההדחה בין בריק לג'ו כאשר בריק היה צריך לעוף אבל כריס הכריז שזה היה אתגר על פרס בלבד) אז כריס שיגר אותה כי ידע שהיא תצליח לחזור לאי בעזרת אביה המיליונר המאיים לתבוע את כריס, בפעם השלישית הודחה בתור דקוטזואיד בגלל תרגיל של סקוט כאשר מצא את פסל החסינות של כריס והיא קיבלה את מספר הקולות הגבוה ביותר לאחר סקוט, בשתי ההדחות הראשונות דקוטה חזרה למשחק כי אביה המיליונר איים לתבוע את כריס על התעללות במתחרים]. בלונדינית. נחשבת למתמודדת הגבוהה ביותר ב"אי-שרדות" אי פעם בעקבות הפיכתה למוטציה. יוצאת עם סם.
* **בוורלי "בי"** (דמות ללא דיבוב; עונה 4) - הוא לא מדבר והמתחרה החכם ביותר, הודח בעקבות תרגיל של סקוט בו הפליל אותו בחבלה. טוב ברובוטיקה. כל פעם שהוא מנסה לדבר משהו קוטע אותו ובגלל זה הוא לא מדבר. באודישן שלו הוא מציג את המכונות שהוא בנה. השם האמיתי שלו הוא בוורלי.
* **דון** (מיכל רשף/קייטלין מדרק) - מתמודדת אשר מצליחה לדבר עם חיות ולקרוא הילות, הודחה בגלל תרגיל של סקוט בו הפליל אותה בגנבה. פירוש שמה לפי צורת האיות שלו באנגלית הוא שחר (Dawn)
* **סם** (צביקה פורמן/בריאן פראוד; עונות 4-5) - מחובר למשחקי הווידאו ולמחשב תמיד ומאוהב בדקוטה, הודח בגלל תרגיל של סקוט בו הפליל אותו בהתמכרות למשחקי וידאו הלוקה בחוסר ריכוז במשימה.
* **בריק מק'ארתור** (סער בדישי/ג'ון קור; עונה 4) - חייל הצבא המאומן של המחנה, מודח כי גרם להפסד לקבוצתו. (מודח עם אן מריה באותו הפרק). סובל מבעיות הרטבה.
* **אן מריה** (רונה בקרמן/אתנה קראקינס; עונה 4) - השזופה והמתנשאת של המחנה, יצאה מרצון עצמה כי חשבה שמצאה יהלום. אבל כשהיא התחרטה על הפרישה כריס שיגר את שניהם והחזיר להם את דקוטה שנהפכה לדקוטזואיד (הודחה באותו הפרק עם בריק) חברה של ויטו (אחד מפיצולי האישיות של מייק). אזיקייל מאוהב בה. באודישן שלה היא אמרה שחברות שלה הכריחו אותה לראות את אחד מ"פרקי השירה האלה" (אי-שרדות מסביב לעולם) והיא התחילה לשיר בזיופים כדי שיראו שהיא מתאימה לסדרה. היא זייפה תו מאוד גבוה והמסך נשבר, דבר שגרם לאודישן להסתיים. היוצרים של הסדרה אומרים שהיא פארודיה על סנוקי מ"ג'רזי שור" (תוכנית ריאליטי אמריקאית) מה שאימת את התיאור שלה שהיה "הדחויה של ג'רזי שור".
* **מייק** (יובל סגל/קורי דורן; עונות 4-5) - נער בעל פיצול אישיות. מאוהב בזואי. הודח בעקבות בחירה של סקוט. באודישן שלו התוודה על פיצול האישיות שלו. התיאור שלו היה "פיצול האישיות".
* **ג'ו** (מאיה בר שלום/לורי אליוט; עונות 4-5) - חיילת אתלטית, הודחה עקב הצבעת רוב של לייטנינג וקמרון. היוצרים של הסדרה אומרים שהיא מבוססת על סו סילבסטר מGlee.
* **סקוט** (לירון לב/ג'יימס וואליס; עונות 4-5) - הנבל של העונה, כולם קיבלו קול אחד חוץ מסקוט שקיבל שני קולות והודח. בעקבות שגרם לשן שלו לנשור, הוא נעשה האויב של כריש בשם ניב והוא גרם לו להיות במכונת טראומה בגמר.
* **זואי** (הדר שחף מעיין/ברברה מאמבולו; עונות 4-5) - נערה בודדת וחברותית וחברה של מייק, לייטנינג זכה להיות בגמר ובו זמנית זכה לבחור מי יודח והוא בחר להשאיר את קמרון כדי לרסק אותו בגמר והדיח את זואי. מה שמצחיק זה שבאודישן שלה היא אמרה שהיא לא רוצה שספורטאי ידיח אותה.
* **רודולף "לייטנינג" ג'קסון** (גילן שחף/טיירון סבג'; עונות 4-5) - ספורטאי שחצן, בעקבות האתגר האחרון לעונה צבע שערו הפך ללבן, הפסיד בישראל בקרב זכה בארצות הברית והפסיד בשאר המדינות. בדומה לקמרון, האודישן של לייטנינג הוא ההתוודות הראשונה שלו. פירוש שמו באנגלית הוא ברק.
* **קמרון קורדרוי וילקינס** (דן קיזלר/קווין דוהאני; עונות 4-5) - חנון ונער בועה אשר יודע לעמוד על שלו והמוח של המחנה. הוא ניצח את לייטנינג בגמר וזכה במיליון דולר, בכל המדינות מלבד ארצות הברית, שם לייטנינג ניצח. בדומה ללייטנינג, האודישן של קמרון הוא ההתוודות הראשונה שלו.

### הדור השלישי

* **בירדו** (גיא רושיניאק/קלה בנט; עונה 6) - אמן אפקטים קוליים. הוא לא מרבה לדבר ורוב הזמן רק משמיע את האפקטים הקוליים שיוצר מגרונו. הודח בעקבות כך שלא עזר לקבוצה כמעט בכלל באתגר הראשון (לבנות בקתה) ועצבן את דייב. (המודח הראשון).
* **לאונרד** (צביקה פורמן/קלה בנט; עונה 6) - מעריץ של ספרי הארי פוטר ועקב האובססיה שלו אליהם הוא התחיל להיות בטוח שהוא בעצמו קוסם אך דבר זה לא שכנע אף אחד מחבריו לקבוצה למעט שוגר. הודח שני מכיוון שלא הביא כל תועלת לחברי קבוצתו ורק הכשיל אותם עם ה"קסמים" שלו, וגם היה ברור לגמרי שהוא הסיבה להפסד הקבוצה שלו בפרק 2 (המודח השני).
* **איימי** (לורן סביר/ברין מק'אולי; עונה 6) - התאומה של סיימי. בחורה רעה, שמנצלת את אחותה ולוקחת קרדיט על דברים שסאמי עשתה. לאחר שגרמה לכישלון של הקבוצה באתגר היא שכנעה את שאר הקבוצה (למעט יסמין) שסאמי גרמה לכישלון. עקב כך סאמי ויסמין נתנו לאיימי לאכול תפוח מורעל שגרם לנפיחות בגרון שמנעה ממנה לדבר. כאשר סאמי הוכרזה כמודחת, סאמי האמיתית התחזתה לאיימי וכך היא נשארה ואילו איימי האמיתית הודחה. בפרק החמישי היא עושה את דרכה בחזרה לאי כדי להתנקם בסאמי אך כאשר סאמי הודחה, איימי גורשה מהאי יחד איתה. (המודחת השלישית).
* **רודני** (איתי מרקסון/איאן רוניגן; עונה 6) - נער חווה. בחור גדול ושרירי אך רגיש. שואף למצוא לעצמו חברה ובמהלך העונה הוא זוכה להתאהב ביסמין, איימי, סקרלט ובסאמי (שחשב בטעות שזו איימי). הודח כי לא הצליח לפתוח את השק שישחרר את הקבוצה שלו מהקולרים החשמליים ובעקבות כך שלא היה יכול לענות אמת על השאלות שכריס שאל אותו. (המודח הרביעי).
* **סמנתה "סאמי"/"סיימי"** (עדן גמליאל/ברין מק'אולי; עונה 6) - התאומה של אמי. טובת לב אך פוחדת לעמוד על שלה מול אחותה. אחרי שאיימי הודחה (תחת זהותה של סאמי), סאמי גנבה את זהותה והתחילה להתחזות לאיימי. סאמי הודחה מכיוון שגרמה להפסד של קבוצתה כאשר איימי הופיעה מחדש על האי והתחילה ריב פיזי עם סאמי דבר שגרם להדחה של סאמי ולגירושה של איימי. השם האמיתי שלה הוא "סאמי", אבל כולם קוראים לה "סיימי" כי היא פחות טובה מאחותה איימי. (המודחת החמישית).
* **אלה** (מונה מור/סאנדיי מיוז; עונה 6) - נערה שאוהבת חיות ולשיר. מאוהבת בדייב. מכיוון שהיא מהווה פרודיה על נסיכות דיסני, המראה שלה מבוסס על המראה של שלגיה בעוד התלבושת שלה מבוססת על התלבושת של אורורה ושל סינדרלה. היא מציינת שהעונה האהובה עליה של "אי-שרדות" היא "אי-שרדות מסביב לעולם" בגלל כל השירים שהיו שם. אלה רוצה להתיידד עם כולם אך אינה שמה לב ששוגר לא סובלת אותה. כאשר נמאסו לכריס השירים שלה הוא קבע כלל שאם מישהו ישיר הוא יודח. אך על מנת לעזור במשימה אלה הייתה חייבת לשיר. שוגר (שמהרגע הראשון לא סבלה את אלה) שלחה לכריס מכתב "אנונימי" בו היא מלשינה על אלה. עקב כך היא הודחה (המודחת השישית). ב"אי-שרדות: עושים צרות" מוצגת כדודניתה של גוון, וכמו כן, היא הופכת לדרקונית כשהיא מתעצבנת.
* **טופר** (יהונתן מגון/כריסטופר ג'אקוט; עונה 6) - נער המעריץ את כריס מקליין בצורה מאוד אובססיבית. הוא מכנה את עצמו "כריס 2.0" ומציין שכולם קוראים לו כריס הצעיר. אכפת לו מאוד מהמראה שלו ומהשיער שלו. למרות ההערצה שלו לכריס, הוא שואף להשתלט לו על התוכנית. כאשר כריס גילה זאת הוא התחזה למפיק של הסדרה, התקשר לטופר ושאל אותו אם הוא רוצה להנחות במקומו. כאשר טופר צרח מאושר זה גרם למפולת שלגים שגרמה להפסד הקבוצה וכך הוא הודח. (המודח השביעי).
* **דייוויד "דייב"** (דור סרוגו/דניאל דה-סאנטו; עונה 6) - נער חכם, ציני, אדיש בעל ביטחון עצמי מועט. פוחד מחיידקים ומלכלוך ומאוד היגייני ונראה שסובל מהפרעה טורדנית-כפייתית. מתאהב במהלך העונה בסקאי אך בגמר מגלה שסקאי בדיוק סיימה מערכת יחסים עם החבר הקודם שלה ולכן התחיל לשנוא אותה. דייב הדיח את עצמו כדי שסקאי תישאר. שערו נשר בגמר בגלל חתול-רובוט. נחטף על ידי סקובה-דב בפרק האחרון ולא ידוע מה קרה לו. (המודח השמיני).
* **סקרלט** (ספיר דרמון/קריסטי פריידיי; עונה 6) - בתחילה היה נראה שסקרלט היא בחורה חכמה, שקטה עם מעט ביטחון עצמי. עקב כך מקס לקח אותה תחת חסותה והפך אותה לעוזרת שלו (מבלי להודות שדווקא סקרלט היא זו שעוזרת לו ומגבה אותו) אך בפרק העשירי של העונה מתגלה האמת: סקרלט היא למעשה מרושעת. היא התחזתה לחנונית על מנת שאף אחד לא יבחין ברשע שלה. היא הראשונה שגילתה שהאי הוא מלכותי ועקב כך הצליחה לפרוץ לחדר הבקרה שלו ואיימה על כריס שאם הוא לא ייתן לה את הפרס הכספי היא תפוצץ את האי יחד עם כל שאר המתמודדים שנותרו יחד עם המתמחים של כריס. בסופו של דבר עקב רעיון של סקיי סקרלט נתפסה והודחה. (המודחת התשיעית, הודחה עם מקס).
* **מקסימיליאן "מקס"** (סער בדישי/ברוס דו; עונה 6) - נער המתיימר להיות נבל-על המתגאה בהיותו רע, אך לא כל כך טוב עושה את זה גרוע ותמיד יש לו את סקרלט שמגבה אותו. כמעט הודח בפרק השישי אבל ניצל בגלל ההדחה של אלה (שהודחה כי היא שרה). הודח כי לכריס נמאס מרוע (המודח העשירי, הודח עם סקרלט). ב"אי-שרדות: עושים צרות" מוצג כדודנו של אוון.
* **יסמין** (מייה קדוש/קייטי ברג'ין; עונה 6) - נערה אוסטרלית הרפתקנית. יודעת להתמצא בטבע. מתאהבת במהלך העונה בשון, היא ושון הופכים לזוג בפרק בו סקרלט משתגעת (פרק 10). חזקה פיזית ומנטלית ומשמשת כחברה טובה וכתף תומכת עבור רוב מתמודדי העונה. (המודחת האחד-עשר).
* **שוגר** (טליה ברקאי/רושל וילסון; עונה 6) - בחורה שמנמנה וחסרת אינטליגנציה המעבירה ביקורת על כל דבר. היא גרה בחווה ויש לה מבטא דרומי. השתתפה בפרסומת למסעדה לפני הסדרה. שונאת את אלה, הודחה בגלל ריקוד נוראי. העריצה את לאונרד וצחקה ממקס. אוכלת כמעט כל דבר כגון טרנטולה, חשופית זוהרת, ביצה רקובה ועוד. משמשת כאנטגוניסט הראשי של העונה אף על פי שאינה רעה אלא אדם חסר טאקט (המודחת השנים עשר).
* **סקאי** (שחר קדוש/שרה פודמסקי; עונה 6) - מתעמלת אתלטית והדמות הראשית של העונה. בתחילת העונה שמה לעצמה מטרה להיות הטובה ביותר ולנצח ללא הסחות דעת (כגון בנים) עקב פרידה מהחבר שלה לשעבר קית'. אך עם זאת היא מתאהבת בדייב אבל מנסה להדחיק את הרגשות האלו מחשש שזה יסיח את דעתה. הייתה ספורטאית אולימפית ויודעת לדבר את שפת הקרי. ככל הנראה הדמות הנורמלית ביותר בעונה. הגיע לגמר וזכתה במקום הראשון בברזיל, הולנד, קנדה, אמריקה הלטינית, נורווגיה, פולין ורוסיה. הפסידה לשון בשאר המדינות.
* **שון** (ברק ברויטמן/זאקרי בנט; עונה 6) - בחור צעיר בעל אובססיה לאפוקליפסת זומבים אפשרית (וחושב שזומבים קיימים במציאות). מתאהב במהלך העונה ביסמין. מסופר שהוא עבד במאפייה בתור מקשט עוגות לפני הסדרה ובגלל זה כישורי ההסוואה שלו טובים. הוא ויסמין הופכים לזוג בפרק 10 וחלק איתה את הכסף. הגיע לגמר וזכה במקום הראשון בבולגריה, דנמרק, ארצות הברית, אוסטרליה, צרפת, ישראל, הונגריה, איטליה ורומניה. הפסיד לסקאי בשאר המדינות.

### הדור הרביעי

* **קיילב** (קוואקו אדו-פוקו; עונות 7-8) – קיילב מתאר את עצמו כחזק, חכם ואדיב. קיילב מוכשר פיזית, נראה חזק משמעותית משאר המתחרים, אבל הוא שומר על התנהגות רגועה וממעט לדבר, המראה שלו מושך לעיתים קרובות את תשומת לבם של מתמודדים אחרים.
* **אקסל** (תמרה אלמיידה; עונות 7-8) – לאקסל יש אמונה חזקה שאפוקליפסת הזומבים מגיעה והיא אימנה את עצמה להיות מוכנה למועד כשהאפוקליפסה תגיע בסופו של דבר. יש לה תכונות מנהיגות חזקות, לא מהססת להקריב קורבנות במקרים של מרד, גם אם זה גורם לחבלה בצוות שלה. אקסל גם הראתה צד מתוסכל וכועס לפעמים. היא מגלמת רוח פרועה, לא מפחדת לתפוס חיות בר ולהאכיל אותן לצוות שלה בתקווה לשפר את כוחן ולשפר את סיכוייהן לזכות.
* **נישל לאדונה** (טימיקה טפרי; עונות 7-8) – נישל היא כוכבת קולנוע מפורסמת מאוד שמופיעה בסרטים פופולריים בעולם הקולנוע. היא ידועה בזכות מעמדה בתעשייה, שהוכח על ידי האופן שבו דמויות מסוימות שבויות בנוכחותה ובכוח הכוכבת שלה כאשר פגשו אותה לראשונה. נישל מספרת בגאווה על הישגיה כשחקנית ונמנעת מנזק פיזי בכל מחיר במהלך אתגרים. עם זאת, למרות שהציגה את עצמה כמגניבה ובעלת יכולת, מאוחר יותר מתגלה שכל הפעלולים שלה נעשים על ידי פעלולן בגיל העמידה בפאה קלועה. למרות שלנישל אכפת מאוד מהמראה שלה, היא גם יכולה להפגין אופי תחרותי ועזרה בשאפתנות להביס את הקבוצה הנגדית באחד האתגרים.
* **לורן "הנערה המפחידה"** (קייטי גריפין; עונות 7-8) – לורן היא בחורה די מעורערת נפשית אך יחד עם זאת בלתי צפויה. המכונה "נערה מפחידה" על ידי בני גילה בשל אהבתה לכל דברי אימה והיכולת שלה להפחיד אנשים ביותר מדרך אחת. היא אוהבת את הרעיון להפוך דברים ליותר מפחידים ונהנית מצרחות גם אם הם של חבריה לקבוצה. עם זאת, בהינתן הבחירה בין השארת אנשים בחיים לבין לראות אותם מתים, היא מעדיפה לראותם בחיים כדי שתוכל להמשיך לשמוע אותם צורחים, מה שהופך את לורן בקלות לאחת המתמודדות המסוכנות ביותר בתולדות התוכנית.
* **דמיאן** (דניאל מוריסון; עונות 7-8) – דמיאן הוא נער צעיר אינטליגנטי ובעל תושייה שקל להסתדר איתו. הקסם והידידות שלו מובילים אותו להיות אהוב על רוב המתחרים. עם זאת, הוא גם מאוד זהיר לגבי סביבתו ויש לו נטייה לפאניקה. דמיאן נכנס לתחרות לאחר שביצע הימור עם חבריו ובהתחלה הוא מאוד בטוח בעצמו ונלהב. עם זאת, בגלל שמעולם לא ראה את התוכנית לפני כן, דמיאן מזדעזע מהאתגרים הפיזיים שלעיתים קרובות מסכני חיים. לאחר שכמעט מת במספר הזדמנויות, דמיאן מנסה להדיח את עצמו עד כדי עצומה כדי להצביע לו. למרות חוסר הרצון הראשוני של דמיאן להשתתף באתגרים, הוא מוכיח את עצמו כנכס יקר ערך בשל האינטליגנציה שלו. באחת המשימות דמיאן משתמש בידע שלו כדי לעזור להציל את הצוות מפני עוף דורס. לאחר מכן, הביטחון העצמי של דמיאן חוזר והוא מרגיש שיש לו סיכוי לנצח. לרוע המזל, העצומה שלו להדחתו בוגדת בו כאשר הצוות שלו נענה סוף סוף לרצונותיו ומצביע לו מיד לאחר שהוא מחליט שהוא רוצה להישאר.
* **מרי קייט "אם.קיי"** (קימברלי-אן טרונג; עונות 7-8) – מרי קייט (או בקיצור "אמקיי") היא נערה שובבה ועוקצנית. אין לה חשש להעיר הערות סרקסטיות על חשבון אחרים, שלעיתים קרובות עלולות לגרום לה להיראות גסה. אמקיי מתגלה כחלקלקה וערמומית להפליא, והיא מומחית בגניבת פריטים שונים, כמו גניבת הטלפון של ג'וליה למען הרווח שלה. היא בנוסף מאוד מבינה בטכנולוגיה, מכיוון שהיא מסוגלת לפרוץ בקלות למצלמה המצלמת את הווידויים של המתחרים, משהו שמתמודדים קודמים התקשו לעשות בעבר. בגלל זה, היא זוכה ליתרון המובהק של היכולת לצפות בווידויים של מתמודדים אחרים ולהשתמש בזה נגדם. אמקיי היא מתחרה מאוד אינטליגנטית ואסטרטגית. כפי שהיא מציינת בהקדמה שלה שתמיד מזלזלים בה, מה שמאפשר לה להיות לא מורגשת ובזה היא משתמשת כחלק מהאסטרטגיה שלה. עם זאת, היא יכולה להיות יותר מדי בטוחה בעצמה, למשל, ההתגרויות הסרקסטיות שלה שהובילו אותה לאמירת הביטוי שאופייני לג'וליה מה שגרם לחשיפתה ללא כוונה על צפייתה בווידויים של אנשים.
* **ראג'ש "ראג'"** (וארון סרנגה; עונות 7-8) – נער הומוסקסואל אשר אוהב הוקי וחברו הטוב ביותר של וויין. מתאהב בבאווי ומצליח לנשק אותו באחד הפרקים ומפתח עמו מערכת יחסים.
* **וויין** (ג'ק קופלנד; עונות 7-8) – החבר הכי טוב של ראג' שאוהב הוקי, קפטן קבוצתו. מנסה לגרום לראג' לספר לו על ההומוסקסואליות שלו.
* **ריפר** (פרד קנדי; עונות 7-8) – בריון לא חכם במיוחד אשר קורא לכולם "חנונים". אויבה המושבע של אקסל במהלך העונה, אך בעונה השנייה של השחזור הופך לבן זוגה.
* **חזקיה "זי"** (ג'רארדו גיסמונדי; עונות 7-8) – נער המכיל את הסטריאוטייפ של גיל הטיפש עשרה, מוכר כטיפש ותמיד רגוע. יש לו רגל תותבת עוד מלידה.
* **צ'ייס** (ג'וליוס צ'ו; עונות 7-8) – וולוגר אשר חתך לבת זוג שלו, אמה, את הברקסים במכונית וכמעט גרם למותה אבל לא רוצה להתנצל כיוון שטוען שזו מתיחה. הוא ואמה חוזרים להיות ביחד לזמן קצר אך נפרדים לאחר מכן וחוזרים למערכת יחסים בפעם השלישית.
* **אמה** (מלאני לישמן; עונות 7-8) – האקסית של צ'ייס, נפרדה ממנו לאחר שחתך לה את הברקסים במכונית מה שגרם לה לעשות תאונה וכמעט למות ומאוד עצבנית על כך שהוא לא מתנצל עבורה. החברה הכי טובה של באווי במהלך העונה הראשונה של השחזור.
* **ג'וליה** (ג'ולי סייפ; עונות 7-8) – חברה לקבוצה. יוצרת תוכן על יוגה ומוצגת כרגועה אך לאחר שאמקיי חושפת את הצד האמיתי שלה היא מתחילה להיות מוצגת בתור הנבל הראשי.
* **מילי** (ברברה מאמבולו; עונות 7-8) – נערה העובדת על פרויקט אשר חוקר על חייהם של בני הנוער ולוקחת המון השראה מהמתחרים באי. חברה הטובה ביותר של פרייה.
* **באווי** (ברנדון מיכאל ארינגטון; עונות 7-8) – נער ההוצג כהומוסקסואל שמחוץ לארון הראשון בתולדות אי-שרדות. הקים ברית עם אמה והתחיל מערכת יחסים עם ראג'.
* **פרייה** (שרלוט אייאז; עונות 7-8) – נערה הודית אשר הוריה מעריצי אי-שרדות גדולים לכן אימנו אותה ליום שבו תתקבל לאי שרדות. החברה הכי טובה של מילי.

### מיקומים

## ספין אוף
### אי שרדות: המירוץ
#### מנחים
* **דון** - מנחה אי-שרדות המירוץ. שוויצר ושחצן אשר דומה במובן זה לכריס מקליין, וגם קורא לדברים במשחק על שמו, אבל בעל קצת פחות ביטחון מכריס. בנוסף להיותו המנחה, הוא גם משמש כמעין שופט למשחק.

#### צוותים
* **לאונרד ותמי** - שחקני לייב אקשן. לאונרד הופיע באי-שרדות באי פקיטיו. נפגשו בכיתה ט' כשנתקעו בתוך לוקר. הודחו כי ניסו לעשות "קסם" כדי ששאר הצוותים לא יעקפו. מקום 18.
* **ג'רי ופיט** - יריבי טניס. שחקנים תחרותיים במיוחד. הודחו כי הגיעו לאזור הרגיעה לאחר שנגמר עונשם של מקצועני הריאליטי. מקום 17.
* **אלודי ומארי** - גאוניות. רוצות לתמוך בקהילה המדעית בעזרת הזכייה שלהן. הודחו כי לא סיימו את בניית ארמון החול. מקום 16.
* **לורי ומיילס** - טבעוניות. אוהבות גרנולה. הודחו כי שכחו לרוץ לאזור הרגיעה. מקום 15.
* **טום וג'ן** - בלוגרי אופנה מצליחים. הודחו כי טום התעכב באתגר הצפייה או משמרת. מקום 14.
* **קלי וטיילור -** אמא ובת. הודחו כי הלכו לקניון לפני שהגיעו לאזור הרגיעה. בגמר, נראה כי טיילור שמחה שהן הודחו. מקום 13.
* **מיקי וג'יי** - תאומים. אלרגיים כמעט לכל דבר, רגישים. כרתו ברית שנכשלה כעבור כמה שעות עם אמה וקיטי. הודחו בגלל תרגיל של אמה כדי לגרום למיקי לפשל, כי רצתה שנוח יישאר. מקום 12.
* **צ'ט ולורנזו** - האחים החורגים. עברו ריבים במהלך העונה, ולבסוף השלימו. הודחו עם הרוקרים בהדחה הכפולה, כי לשניהם נהרס הדאון. מקום 11.
* **רוק וספאד** - רוקרים. הודחו עם האחים החורגים בהדחה הכפולה, כי לשניהם נהרס הדאון. משתתפים בלהקה הנקראת "כמעט מקיאים". מקום 10.
* **דוויין וג'וניור** - אב ובנו. הודחו כי דוויין התעכב בנסיעת השור המכנית שלו. דוויין מקום 9.
* **אוון ונוח** - שחקני ריאליטי. נוח התאהב באמה במהלך המשחק. הופיעו באי-שרדות בעבר. הודחו כי אוון לא מצא את נוח בערמת השטיחים שהוא נקבר תחתיה. מקום 8.
* **קרימזון ואנואי** - גותים. חובשים פאות ושמים מייקאפ. הודחו בגלל תרגיל של רקדני הקרח. מקום 7.
* **ריאן וסטפני -** זוג בדייט. מתאמנים והכירו בחדר כושר. שינו את שמם ל"שונאים". הודחו כי שכחו לבוא לאזור הרגיעה, כשלרקדני הקרח היה עונש 60 דקות. מקום 6.
* **קארי ודווין** - חברים. לדווין הייתה חברה אחרת, אך היא זרקה אותו. התאהבו אחד בשנייה במהלך העונה. עזבו בגלל פציעתו של דווין והחליטו שג'ף וברודי יחליפו אותם. מקום 5.
* **אמה וקיטי** - האחיות. אמה התאהבה בנוח במהלך המשחק. קיטי אוהבת לצלם סלפי. הודחו כי קיטי נתקעה בתוך סלעים. מקום 4.
* **ג'וזה וג'אק** - רקדני קרח. נלהבים מהזהב. אויביהם המושבעים של הצוערות. הגיעו לגמר, וזכו במקום השלישי.
* **סנדרס ומקארתור** - צוערות משטרה. אויבותיהן המושבעות של רקדני הקרח. סנדרס שברה את היד בגלל מקארתור. הגיעו לגמר, וזכו במקום השני. מקארתור הופיע בהמשך ב"אי-שרדות: עושים צרות" כשהיא היחידה שמופיעה כמבוגרת.
* **ג'ף וברודי** - המופיעים כ"הגולשים". ג'ף הופיע כבר באי-שרדות. בהתחלה זכו במקום השישי, והודחו מפני שנתנו לקארי ודווין לעקוף אותם וחזרו למשחק בעקבות ההחלטה של קארי ודווין. ברודי מאוהב במקארתור. הגיעו לגמר, וזכו במקום ה-1 בארצות הברית ובישראל.

### אי שרדות - עושים צרות
#### דמויות ומדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.

## קישורים חיצוניים
* 

*